Document ID: 32012R0196
Publication Date: 2012-03-08

Title and Content:
IZVEDBENA UREDBA KOMISIJE (EU) št. 196/2012
z dne 8. marca 2012
o določitvi zneska pomoči za prenos in pavšalne pomoči za nekatere ribiške proizvode za ribolovno leto 2012
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (1),
ob upoštevanju Uredbe Komisije (ES) št. 2814/2000 z dne 21. decembra 2000 o podrobnih pravilih za uporabo Uredbe Sveta (ES) št. 104/2000 v zvezi z dodelitvijo pomoči za prenos za nekatere ribiške proizvode (2) in zlasti člena 5 Uredbe,
ob upoštevanju Uredbe Komisije (ES) št 939/2001 z dne 14. maja 2001 o podrobnih pravilih za uporabo Uredbe Sveta (ES) št. 104/2000 v zvezi z dodelitvijo pavšalne pomoči za določene ribiške proizvode (3) in zlasti člena 5 Uredbe,
ob upoštevanju naslednjega:
(1)
Uredba (ES) št. 104/2000 določa, da se pomoč lahko dodeli za količine nekaterih svežih proizvodov, umaknjene s trga ter predelane zaradi stabilizacije in skladiščene ali konzervirane.
(2)
Namen te pomoči je ustrezno spodbuditi organizacije proizvajalcev, da predelajo ali konzervirajo proizvode, umaknjene s trga, da bi preprečili njihovo uničenje.
(3)
Obseg pomoči ne sme biti tolikšen, da bi ogrožal ravnotežje trga zadevnih proizvodov ali izkrivljal konkurenco.
(4)
Raven pomoči ne sme presegati tehničnih in finančnih stroškov, ki so povezani z dejavnostmi, bistvenimi za stabilizacijo in skladiščenje, in so bili evidentirani v Uniji med ribolovnim letom pred zadevnim letom.
(5)
Da v letu 2012 ne bi ovirali delovanja intervencijskega sistema, je treba to uredbo uporabljati retroaktivno od 1. januarja 2012.
(6)
Ukrepi iz te uredbe so v skladu z mnenjem Upravljalnega odbora za ribiške proizvode -
SPREJELA NASLEDNJO UREDBO:
Člen 1
Za ribolovno leto 2012 so zneski pomoči za prenos iz člena 23 Uredbe (ES) št. 104/2000 in zneski pavšalne pomoči iz člena 24(4) navedene uredbe določeni v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. januarja 2012.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. marca 2012

Classification:
Level 1 Topics: 100147
100157
100146
100156
Level 2 Topics: 100191
100185
100259
100257
100246
100252
Level 3 Topics: 2735
2449
712
2972
4416
1372
All Topics: 132
2624
2718
3618
4498
5232
862